Malherbe Uitgewers-Publishers - E-books
'n Emmertjie Manna - Roeline Snyders-Ruiter (eBoek PDF)
B6 101 Bladsye
Magriet is 'n plat op die aarde, goedgelowige vrou wat net haar man tevrede wil stel en haar Here wil dien.
Haar man is die teenoorgestelde. Weerbarstig, ongelowig en nie een wat maklik sy gevoelens wys nie. Willem vertel haar gedurig hoe dom en oningelig sy is en dat sy haar op haar plek moet hou.
Magriet was nog nooit verder as die grense van die klein Noord-Kaapse dorpie, Gladkop nie. Die weeklikse samekoms met haar Vrouediens groepie is die hoogtepunt van haar bestaan, want daar voel sy dat niemand neerkyk op haar eenvoud nie.
Dan kom haar kans om Gladkop se grense oor te steek. Willem laat haar gaan, maar is glad nie ingenome met sy vrou se planne nie. Die onrus oor Magriet bly saam met hom agter.
Op Magriet se reis gebeur daar dinge met haar wat sy nie voorsien het nie. Maar God se weë is nie ons weë nie, Hy gebruik mense en situasies om Sy mense terug na Hom te draai.
Willem het op die harde manier geleer dat God se Genade soos 'n emmertjie manna is. Manna uit die hemel. Net 'n emmertjie vol is genoeg vir een dag. Hy sê: Ek sal julle weer môre gee…
Storms van liefde - Amanda Pio (eBoek PDF)
Elsabé en Marnus se verhouding begin toe hy haar saamnooi plaas toe.
Vanaf die begin word misverstande tussen hulle, hul grootste vyand. Sy raak lief vir hom, tog wil sy nie haar vryheid prysgee nie.
Hulle paaie skei totdat die noodlot hulle, deur omstandighede buite hul beheer, weer saamgooi op haar broer se plaas.
Kan 'n ongeluk, waar die sy die dood in die oë moet kyk en hulle liefde vir mekaar, hul weer herenig?
Dagbreek - Maruanda Wynne (eBoek PDF)
Bianca van Wyk, 'n joernalis wat tans werk as regsbibliotekaresse by een van die grootste regspraktyke in die stad. Sy verpes elke oomblik van haar werk. Advokaat Pieter van Reede van Oudsthoorn, neem haar bykans elke aand uit vir ete en oorlaai haar met duur handsakke en parfuum. Hy doen sy bes om die koppige Bianca te vorm in die beeld wat hy van 'n vrou het wat by hom behoort te pas.
Na 'n impulsiewe werksaansoek aanvaar Bianca die geleentheid om as feeskoördineerder na die Karoodorp, Albertsrus te verhuis. Sy smag na die onopgesmuktheid en ooptes van die Karoo.
Sy en Stefaanskat bly in die tuinwoonstel van Stefan Marais. Die dorpenaars ontvang haar met agterdog wanneer sy met die fiets, wat Stefan gesê het sy mag gebruik, rondry.
Liefde was nie haar motivering om Karoo toe te trek nie, maar een ontmoeting met Stefan en die koeël is deur die kerk, vir Bianca en Stefaanskat.
Voel Stefan ook so, en hoe hanteer hy Pieter se ongenooide besoek?
R 107,40 each
Nog 'n Kans op 'n nuwe begin - Ria Richards (eBoek PDF)
Duineprinses - Franciska Mouton (eBoek PDF)
'n Diep seerkry het gemaak dat Jacques Louw alles op Rietput net so agterlaat en vyf jaar in die Sahara woestyn nesskop. Die Sahara is groot en ongenaakbaar. Net die dapperste onder die dapperes oorleef daar. Tussen die duine en woestynmense, vind hy heling vir sy gefolterde siel. Verlange, en die veiligheid van sy geliefde Arabiese hings, dryf hom egter terug na sy geboortegrond in Suid-Afrika.
Terug op Rietput word Jacques geteister deur drome oor die Sahara. Dit vat hom na die Oase van Shakira waar 'n meisie met koringblonde hare en lippe wat granaatrooi glinster agter 'n liggroen sluier sy kop en hart deurmekaarkrap.
Hy skrik een oggend wakker met die reuk van wierook en eksotiese parfuum in sy neus. 'n Stringetjie silwer klokkies lê op die mat en 'n stukkie groen materiaal onder sy bed. Is sy prinses van die duine 'n droom, of werklikheid?
Drie jaar later word sy ma ontvoer. Die losprys; sy pikswart hings. Dit dwing hom terug op die spore wat hy geloop het in die Sahara; waar die een na die ander verassing op hom wag, én die leser se tone laat krul van die lekkerte.
Die gemaskerde man - Marsofine Krynauw (eBoek PDF)
B6 102 Bladsye
Amber se ouers, navorsers uit Namibië wat spesialiseer in vreemde insekte, sterf albei in die rëenwoude van Amerika as gevolg van 'n gif wat een van die insekte afskei wat nie bekend was aan hulle nie. Sy word deur haar oppasser Idira, 'n indiaanse vrou van die Awa-stam, geneem en grootgemaak soos haar eie dogter.
Amber ontluik in 'n pragtige jongvrou. Idira se seuns, Jabu en Muka merk dat sy heel anders as die ander Awa-stam jongmeisies lyk en begin wonder.
Terwyl Amber saam met haar vriendinne in die woud bessies versamel, verras 'n gemaskerde man haar en bied aan om haar te help. So 'n mooi jongvrou het hy nog nooit gesien nie, hy raak verlief op haar.
Wie is die gemaskerde man en hoe sal hy by die stam met hul streng wette en haar moeder verbykom? Sal haar broers hom toelaat om die vrou wat hul albei heimlik lief het, weg te neem?
R 84,00 each
Veldkornet wat sê jy - Johan Heyns (eBoek PDF)
Die Unieregering het in 1920 drie militêre eerbewyse ingestel het uit erkentlikheid aan diegene wat tydens die Anglo-Boereoorlog aan Boerekant geveg het. Die Dekoratie voor Trouwe Dienst vir offisiere, die Anglo-Boereoorlog medalje, asook die Lint voor Wonden. Verskeie bekende Boereleiers het van hierdie toekennings ontvang. Genls Smuts, Botha en de la Rey, alhoewel Botha en de la Rey reeds oorlede was.
Aan Generaal CR De Wet-Bevelvoerder van die Vrystaatse magte; Generaal CF Beyers- voorsitter tydens die Vredes samesprekings in Vereeniging; Generaal JBM Hertzog- onder leier van die Vrystaatse magte, is geen militêre eer bewyse vir die Anglo-Boereoorlog toegeken nie. Hierdie is 'n eerbewys aan hulle en ander; met woorde om hulle te bedank vir hulle diens aan ons volk.
Die vryheids-ideaal en onafhanklikheid van, word treffend deur die woorde van die Vrystaatse volkslied verwoord:
R 65,40 each
In 'n tyd soos nou - Kobus Windvogel (eBoek PDF)
Ons leef in 'n tyd waarin die kerk vasgevang is in selfsug, selfverheerliking asook 'n tyd van wetteloosheid en godsdienstigheid. Dit is die tyd van die laaste dae waarin ons tans leef en waar kinders teen hul ouers opstaan, 'n tyd waar godsdienstigheid meer belangriker is as 'n verhouding met die Here.
Modderpoort se Geheime - Steven Ahumada (eBoek PDF)
Die dag het uiteindelik aangebreek! Ant Mossie, soos almal haar op Modderpoort ken, gaan haar winkeltjie Kom Loer Bietjie In oopmaak. Daar is 'n groot behoefte aan 'n winkeltjie wat van groceries tot lekkernye verkoop. En al kom daar net so een maal 'n jaar 'n kar verby, soos die inwoners spot, sal sy 'n plekkie hê om haar varsgebak aan almal in die dorpie te kan verkoop. Modderpoort is omtrent tussen êrens en nêrens geleë. 'n klein spikkeltjie op die kaart, êrens tussen Clocolan en Ladybrand in die Vrystaat..........
Tweede kans - Sonja Brown (EBoek PDF)
B6 121 Bladsye
Nika slaan die klein kardeur ekstra hard toe.
"Jy kan gaan vlieg, Helgard Guttenberg! Sonder vlerke!"
Sy begin vies aanstap, maar die los klippies op die sypaadjie is genadeloos met haar fyn hakkies en haar enkels swik gevaarlik.
"Wat het my besiel?" mompel sy.
Helgard ry 'n entjie vorentoe.
"Komaan, Poppie! Ek weet hierdie is ons eerste afspraak, maar jy het sekerlik nie in 'n klooster groot geword nie. Jy kan maar stry, maar ek weet dat jy reg is vir 'n bietjie sports. Jy is soos 'n ryp perske, reg om gepluk te word." Hy kyk agtertoe. "Klim tog net in. Netnou ry iemand wat my ken by ons verby," pleit hy. "Asseblief!"
Nika skud haar kop. Hy het haar vir maande lank probeer uitneem vir ete, en sy is bitter spyt dat sy tot dié afspraak ingestem het. Sy besef nou eers werklik hoe oppervlakkig Helgard is. 'n Ware heer sou bekommerd gewees het oor haar skoene, of die feit dat dit donker is en dat sy wil huis toe loop. Vir Helgard bestaan net hyself.....
Lolla se storie - Roeline Snyders-Ruiter (eBoek PDF)
Lolla Morton het groot geword op die bende geteisterde Kaapse Vlakte. Haar ouers is tik-verslaafdes, maar Lolla het al vroeg besef dat sy beter van die lewe wil hê. Haar geleentheid kom dan ook, maar saam met haar nuwe lewe moet sy baie dinge opoffer. Sy word vervreemd van haar ouers, want hulle pas nie in haar nuwe lewe in nie.
Dat die lewe nie regverdig is nie, besef sy gou wanneer sy uitgewerp, verstoot en mishandel word. Sy beland in 'n Noord-Kaapse dorpie, alleen, honger en met geen heenkome nie. Vrees verander later in haat wat haar hele wese inneem.
Maar dan gebeur iets wat haar dwing om terug te gaan na die plek van seerkry. Met 'n hart vol haat het sy gegaan, maar sy het nie God se planne met haar in berekening gebring nie.
Vorige publikasies deur Roeline: Optelgoed is hougoed (Kortverhale bundel)
Karla - Annelize Combrink (eBoek PDF)
B6 132 Bladsye
Dowwe Spore - Ina Cantoni (eBoek PDF)
A5 163 Bladsye
Hanna is 'n enkel mamma met twee kleuters en swanger. Sy trou met 'n boorman. Vyftien jaar van rondswerf en swaarkry wag op haar.
Sy kyk terug op 'n lewenspad waar haar spore dof is en soms heeltemal verdwyn. Nes sy dink haar swaarkrytyd is verby, slaan die noodlot weer toe.
Hoeveel pyn kan een mens dan verduur sonder om te knak?
Ons eie lewens is soms vol Hanna's, maar uit Hanna se verhaal leer ons om te bly hoop. Die spore wat ons trap is nie altyd hoe ons dit beplan nie. Soms laat ons dowwe spore agter totdat die lewe eendag vir ons die duidelike spore aandui.
Adderjan - Sonja Brown (eBoek PDF)
B6 127 Bladsye
Jy kan jou regmaak vir 'n uit-die-maag-lag-leesgenot
"Ek sê vir jou, Sandratjie, as daardie Adderjan Beukes weer sy groot pote op my plaas se grond sit, gaan ek Dirkie uithaal!"
Sandra Vermeulen sug raadop. As haar pa eers in só 'n bui is, is daar geen salf aan te smeer nie.
"Pa, as die ouderling pa hoor, skop hulle pa uit die kerk uit! Buitendien, Adriaan is 'n gesien man in die Oos Kaap. Die polisie sal dit deeglik ondersoek." Sy lag senuweeagtig. "En hoe weet pa dat Dirkie nog kan skiet? Sê nou die koeëls ontplof in pa se gesig?" Dirkie is 'n horing- oue .303 wat lyk of dit uit die Bybelse tyd dateer....
Hartlap, Die Storie - Maruanda Wynne (eBoek PDF)
A5 220 Bladsye
Veg vir die liefde - Annelize Combrinck (eBoek PDF)
Uitgekies vir my - Amanda Pio (eBoek PDF)
123 Bladsye - A5
Marga was 'n bekende skryfster. Dominee Hardus van der Westhuizen herken haar as sy vrou waarop hy al so lank wag. Sy vertel hom sommer van die begin af dat sy nie belangstel nie. Vir niks te wereld raak sy 'n pastorie moeder nie. Sy wat nie eers aan God glo nie. Hy wat toe gelaat het dat haar geliefde dood geskiet word. Hy het geduldig vir haar gewag om oor haar hartseer te kom. En was hy nie geduldig nie! Hy kry haar lief en dwing haar om met hom te trou teen haar wil. Dan kry sy hom teen haar sin lief. En baie stadig stelselmatig breuk hy die muur om haar af. Laat haar insien. Dat God goed is. Dat dit wonderlik is om hom te dien!
R 66,00 each
Anderkant die spoorlyn - Joey Haywood (eBoek PDF)
Gesnap - Henk Wester (eBoek PDF)
Speurder superintendent Braam van der Merwe word in die vroeë oggendure wakker gebel en ontbied na 'n moordtoneel in Hillbrow. Die lyk behoort aan dié van 'n jong, pragtige dame. Dit lyk asof die moord uit woede en haat gepleeg is. Wat net soos nog 'n moordsyfer binne die Suid-Afrikaanse geweldsmisdaad-konteks lyk, verander binnekort in iets baie meer kompleks soos wat die lyke begin ophoop; die werk van 'n reeksmoordenaar wat homself "Die Reiniger" noem. 'n Waansinnige wie se moordtog jare teruggaan. Braam en sy span ondersoekers bevind hulself in die web van 'n meesterbrein-maniak wat altyd een stap voor is. Hoe meer klippe omgekeer word, hoe meer raaisels duik op. Gaan Die Reiniger gestop word? En is Braam, met sy donker verlede, self psigologies opgewasse vir die pad wat voorlê?
R 64,00 each
Moordenaar van my siel - Joey Haywood (eBoek PDF)
R 72,00 each
Lang pad na vergifnis - Jessica Venter (eBoek PDF)
Kronkelpaaie van die lewe - Joey Haywood (eBoek PDF)
Genees deur Liefde - Jessica Venter (eBoek PDF)
B6 139 Bladsye
Christine kry 'n groot kontrak as argitek by 'n hospitaal se aanbouings by die kankerafdeling. Sy is opgewonde oor die nuwe projek, want dit kan haar naam in die bedryf bevestig.
So leer ken sy vir Albert, een van die hartspesialiste by die einste hospitaal. Hoe meer tyd hulle saam spandeer, hoe harder val sy vir hom. Tot die noodlot haar tref en sy met leukemie gediagnoseer word.
Haar geloof wankel en sy sluit Albert uit, om sy gevoelens te spaar. Maar toe sy 'n anonieme skenking vir beenmurg kry dit haar lewe red, besef sy dat haar geloof in haar Hemelse Vader se liefde haar deurgedra het.
Sy het egter nie rekening gehou met Albert se gevoelens vir haar nie en hy stap die pad saam met haar. Totdat Lukas, Albert se broer, 'n vlieg in die salf word en hulle geluk in die weegskaal hang.
Is Christine en Albert liefde sterk genoeg om nie net leukemie te oorleef nie, maar ook die storms wat die lewe oor hulle gooi?
Draghoender debakels - Sonja Brown (eBoek PDF)
B6 136 Bladsye
Draghoender debakels is skreeusnaaks en jy kan jou regmaak vir 'n uit-die-maag-lag-leesgenot
Nou kyk, Sylvia was popmooi op haar dag. Spierwit tanne, grênd haarstyl, en 'n lyfie wat enige pêreby by 'n inrigting sou lat inboek het.
Ag, natuurlik het sy 'n vurige persoonlikheid gehad ook, angel en al, maar hiervan wis ou Sakkie Draghoender niks tot die dag wat hy die strop om die nek gekry het, maar daarby sal ek later kom.
Nie net was sy pragtig nie, maar al wat 'n mannetjie is, het drome gedroom van 'n toekoms saam met haar. En hét hulle onder mekaar gewedywer! 'n Mens kan maar sê lat daar 'n moewiese kompetisie was onder mekaar, maar niemand het ooit die storie in die publiek aangeroer nie.....
R 62,00 each
Die vroue van Meerlaagte - Ria Richards (eBoek PDF)
Die Skildery - Ria Richards (eBoek PDF)
B6 109 Bladsye
Marna Maree werk tydelik as tikster in Weideman Regsdienste se kantoor in die plek van een van die dames wat dringend vir drie maande verlof moes neem. Haar eerste ontmoeting met Advokaat Hanno Weideman, haar uiters aantreklike baas en vrygesel, loop uit op 'n fiasko toe sy hom aansien vir die tegnikus wat die steeks drukker kom herstel.
Hulle toevallige ontmoetings daarna, verloop ook glad nie na wense nie. Veral toe sy haar vriendin en woonstelmaat, Tessa, uithelp met 'n funksie en Hanno haar in die luiderdpakkie uit 'n vernederende situasie moes red.
Om te skilder is haar passie. Sy aanvaar Hanno se aanbod om drie dieretonele te skilder vir sy kantore. Op pad na haar ouers se wildsplaas, die enigste plek waar sy haar kan uitleef in haar skilderkuns, oorverhit haar karretjie. Nadat sy amper omgery word deur 'n lummel in 'n bakkie wat sy probeer stop om haar te help, skakel sy ure later vir Hanno. Hy is nou haar laaste uitweg.
Toe sy haar kom kry, is hulle besig om te soen. Hanno laat dit klink asof die soenery niks is nie, eintlik 'n fout, maar dis nie hoe sý dit ervaar het nie. Vir haar was dit 'n hart-stop-oomblik. Of is sy maar net naïef?
Dans met die dood - Joey Haywood (eBoek PDF)
As die liefde seëvier - Heleen Malherbe eBoek PDF)
Liefde vir my broer - Pieter Odendaal (eBoek PDF)
Die lewe maak soms onverwagte draaie wat jy nie kan voorsien nie. Adam se selfmoordpoging bring die liefde saam of dan nie? Lees hierdie spannende storie oor hoe liefde tog kan oorwin maar wees ook versigtig vir die kinkel in die kabel wat dalk die liefde kan verwoes.
Vir Ewig Joune - Amanda Pio (eBoek PDF)
A5 152 bladsye
Kyla kyk ondersoekend na Rian. Hoe kan sy vir hom sê dat sy optrede haar verwar? Sy is seker daar moet iets fout wees met haar brein. Haar mensekennis het haar nog nooit in die steek gelaat nie. Hoekom is dit asof Rian probeer voorgee wat hy nie is nie? Sy skud haar kop. Die Rian hier langs haar en die Rian van 'n paar weke terug is definitief nie dieselfde mens nie. Die ou Rian was nie so besorg oor haar nie en daar is 'n paar dingetjies aan hom wat verander het. Sy kyk met meer aandagtig na hom.
Ruan voel hoe sy hart swaar klop. Miskien is dit nou die tyd om haar te vertel, maar dis asof hy bang is. Bang om die veragting in haar oë te sien. Dinge het ook al klaar te vêr gevorder tussen hulle twee. Hy weet as sy die waarheid moet uitvind oor hom, sal sy hom nie maklik vergewe nie.
Geroeste skakels - Ina Cantoni (eBoek PDF)
A5 121 Bladsye
Dit raak stil. Asof woorde opgeraak het. Natuurlik kan woorde opraak! Alles wat gesê moet word, is mos nou klaar gesê? Of is daar nog iewers 'n versteekte woordeboek, een wat niemand nog ooit gesien het nie, nog woorde en sinne wat dalk regtig sin maak. Miskien as die stof nou wegwaai sal die blaaie kan oopblaai? Is daar dan 'n storie wat nog nie vertel is nie?
Met rukkende of is dit hortende asemstote soek Riana verward in haar deurmekaar wêreld na die boek. Sy knik haar kop stadig op en af asof sy die antwoord so pas gevind het.
"Riana? Is daar iets wat jy onthou? Probeer die woorde lees dan vertel jy my wat jy sien."
Hierdie hartroerende verhaal vertel van die seer van 'n ma deur haar dogter verwerp. Kan liefde weer gevind word na al die hartseer?
Dertien vir geluk - Wilmarí Jooste (eBoek PDF)
Die Blou Lantern is vanaand behoorlik gepak. Daar is gaste wat al die pad van Bethlehem en Clarens kom om na vanaand se vertoning kom kyk.
Toe Cariana uiteindelik op die verhoog verskyn met die kollig op haar, is dit so stil dat 'n mens 'n speld kan hoor val. Sy het dieselfde blou kostuum aan as waarin Rudolf haar die heel eerste keer gesien het.
"Mamma! Klink die opgewonde stemmetjie van klein Ettienne waar hy op Rudolf se skoot sit. Hy is 'n jaar en vyf maande en baie glad met die bekkie.
Die musiek begin polsend, meesleurend, en Cariana se slanke liggaam begin beweeg toe sy haarself optrek om in die een posisie na die ander optrek. Elkeen wat haar sien weet dat sy 'n groot talent het vir paaldans.
Toe sy uiteindelik klaar is, kry sy 'n staande ovasie wat sy met 'n ligte buiging erken. Rudolf hou Ettienne uit na Pieter, wat langs hom sit. "Hou gou 'n ogie asseblief?"
Pieter loer met 'n vonkel in sy oë na Linda terwyl hulle na hulle oulike peetkind kyk. "Hoe lyk dit, kan ek so 'n paal in ons kamer laat installeer?" fluister hy tergend.
"Baie oulike idee," fluister sy terug. "Ek sal dol wees om jou dop te hou terwyl jy vir my dans."
"Ja, slim, mevrou dominee. Die idee is dat ek jóú dophou."
Linda loer skrams na hom. "Dit sal 'n bietjie moeilik wees."
"Hoekom?" vra Pieter fronsend......
R 74,00 each
Eva en haar Adam - Wilmarí Jooste (eBoek PDF)
A5 166 Bladsye
Sy sit op 'n hoë kroegstoeltjie, voete ligweg gekruis om die hoë hakke ten beste te vertoon en bokant dit swart sykouse met patroontjies op om die aandag op haar welgevormde bene te trek. Die swart mini is nét lank genoeg om nie heeltemal onwelvoeglik te wees nie. Die bolyf sit knus genoeg om die ronding van haar borste 'n bietjie te lig, maar geen juwele om die aandag daarvan af te lei nie.
Haar grimering is met 'n swaar hand aangewend en onder die vals oogwimpers dartel die groen oë lewendig rond. Haar hare is pikgietswart en hang langs haar gesig verby tot onder haar skouers....
R 79,00 each
Vuurspel - Wilmarí Jooste (eBoek PDF)
A5 186 Bladsye
Identiese tweelingbroers, Ivan and Richter Wessels, se wêreld verander binne drie dae in totale chaos. Brandweerman Richter Wessels beland in die hospitaal nadat hy die multi-miljoenêr, Mia Reiniër uit haar brandende huis red. Advokaat Ivan Wessels loop hom keer op keer vas in verpleegster Bianca Brink.
Dit asof albei die broers liefde vind, maar Mia is nog steeds getroud met Conrad Fourie en Bianca dryf Ivan teen die mure uit.
Sal Bianca se verhouding hulle uiteenlopende persoonlikhede oorleef? Ivan, tipiese advokaat, probeer Bianca oordonder, tot so 'n mate dat sy 'n drastiese besluit neem. En wanneer Conrad Fourie uit aanhouding ontsnap, lyk dit asof tragedie vir beide Mia en Bianca tref. Gaan Bianca betyds wees om Ivan weer te sien, of gaan dit vir hulle albei te laat wees.
Bloedmaan - Hennie Malan (eBoek PDF)
Trudie kom na 'n gewone werksdag by haar woonstel. Elsa deel haar mee dat 'n man haar gesoek het. 'n Ruk later is daar 'n klop aan die deur. Weerlig sweepslag by die woonstel terselfdertyd. Toe sy die deur oopmaak spring 'n kort mannetjie die woonstel binne. Hy het nie rekening gehou met Trudie wat hom blitsig grond toe gebring het, tot Elsa se ontsteltenis want dis die man wat Trudie gesoek het.
Trudie is geskok toe sy hoor die man wat die woonstel binne gespring het 'n prokureur is wat haar tweede pa se sake behartig, van wie se bestaan sy nooit van geweet het nie. Verstom moes sy aanhoor dat sy die erfgenaam van 'n wildsplaas geleë aan die voete van die Soutpansberge.
Trudie se vriendin Rika sterf kort nadat 'n man 'n bos rose vir Trudie gestuur het.
Op die wildsplaas ontmoet sy Vennessa haar suster wat haar vyandig behandel. Die eerste aand ontmoet sy Rudie wat haar voete dadelik onder haar uitgeslaan het. Daai eerste aand word daar ook 'n briefie met bloed op geskryf in Trudie se kamer gelos.
Trudie moet die handewerk aanskou van renosters wat geweteloos gestroop word. Tot waar haar eie lewe in gevaar kom...
Verbode Liefde - Yvonne Erasmus (eBoek PDF)
Verbode liefde is daar buite VIR ALMAL, al maak dit hoe seer...
Jo-Ann se lewe was nog nooit maklik gewees nie, sy was 'n weeskind van
geboorte af, en om groot te word in 'n weeshuis was nie almal se maat
nie, maar sy het n ongewone liefde gevind, in Nico die rofste van al die
seuns, maar soos dit noodlot sal tref, woord hulle geskei.
Maande later vind hulle mekaar weer, onder haglike omstandighede, en Jo-
Ann haat hom vir die werk wat hy doen, en jaag hom uit haar lewe, en word
gelos vir dood langs n rivierbedding, waar n jong dokter haar vind....
R 133,00 each
Smet - Roelof Meyer (eBoek PDF)
R 106,00 each
Salvokop - Ina Cantoni (eBoek PDF)
189 Bladsye - A5
Filtervlinder - Elsabé Welman (eBoek PDF)
Niemand- AnnMaree Barry (eBoek PDF)
R 65,00 each
Jes - Ria Richards (eBoek PDF)
Barones van Berkersee - Die Boekehuis-skrywers (eBoek PDF)
Janette Kruger kry 'n leesboek as verjaarsdag geskenk by haar pa. Min het sy geweet presies hoe groot 'n rol hierdie boek in haar eie lewe gaan speel.
Barones van Berkersee het as 'n ketting-storie op Eggo Woordwerf begin. Franciska Mouton het die inleidingsparagraaf geskryf waarna die Woordwerf-skrywers gevolg het met hulle las stukkies. So het die storie vol intriges en interessante gebeurtenisse met elke skrywer se plasing ontwikkel. Daar was sommer vinnig besluit hierdie storie gaan iets besonders wees en moet as 'n lekker-lees storieboek gepubliseer word.
Jaar van Skandes - AnnMaree Barry (eBoek PDF)
B5 177 Bladsye
AnnMaree beeld in die boek uit van hoe 'n jong meisie se soeke na 'n lewe waarvan sy geen kennis dra, en waar sy veroordeel gaan word deur die kerk, gemeenskap en haar ouers.
Is gay wees 'n gier? Bid 'n mens dit weg, of word 'n mens so gebore? Dit is van die vrae waarmee Petra worstel.
Boonop sukkel sy om haar boetie se dood, en haar liefling-oupa, Gert, se deurmekaar Alzheimer's gedagtes te verwerk.
Sy berispe haarself gedurig en hou haar 'skeefheid' goed intoom, maar ook net tot Simoney Verwey op Geduld kom intrek. Petra begin verbete spartel om tot elke prys die gevoelens wat sy vir Simoney het, weg te steek.
Op 'n klein dorpie soos Barrydale word 'moffies' nie goed ontvang deur die kerk, die gemeenskap, haar skool en veral deur die dorp se afgod dominee nie.
Dit lyk vir Petra asof sy al dié water in 'n mandjie kon dra, toe kom Simoney met haar groot blou oë en vertel vir Petra: "Ek is lief vir jou."
Uitstekende boek om te lees en saam met Petra deur al die emosies te gaan.
R 57,00 each
Die duiwel se maat - Sonja Brown (eBook PDF) 18+
As die erfgenaam van Markus se fortuin, is sy die mikpunt van 'n skelm prokureur wat wil hê sy moet afstand doen van haar erfporsie.